На основу члана 37. Закона о комуналној милицији („Службени гласник РС“, број 49/19), Градска управа града Лозница оглашава


ЈАВНИ ПОЗИВ
ЗА ИЗБОР КАНДИДАТА ЗА ЗАКЉУЧЕЊЕ УГОВОРА О СТРУЧНОМ ОСПОСОБЉАВАЊУ
ЗА ОБАВЉАЊЕ ПОСЛОВА КОМУНАЛНОГ МИЛИЦИОНАРА


Општи услови:
-  да је пунолетан држављанин Републике Србије;
-  да има прописано образовање;
- да није правоснажно осуђиван на безусловну казну затвора од најмање шест месеци;
- да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

Посебни услови:
- да  има психофизичку способност потребну за обављање послова комуналне милиције;
- да не постоји безбедносна сметња за обављање послова комуналне милиције;
- да има стечено најмање средње образовање у четворогодишњем трајању и најмање једну годину радног искуства у струци;
- да је незапослено лице.

Број кандидата  са којима се закључује уговор о стручном оспособљавању за обављање послова комуналног милиционера – 1.

Са кандидатима, који буду изабрани, закључује се уговор о стручном оспособљавању за обављање послова комуналног милиционара без накнаде и исти се упућују на обуку о трошку Градске управе града Лозница.

Након успешно завршене обуке, кандидати полажу испит за обављање послова и примену овлашћења комуналног милиционера, након чега добијају сертификат.

Кандидат који успешно заврши обуку има право да учествује на јавном конкурсу за попуњавање извршилачког радног места комуналног милиционера.

Пријава за јавни позив садржи: име и презиме кандидата, датум и место рођења, адресу становања, број телефона, податке о образовању и податке о врсти и дужини радног искуства с кратким описом послова које је кандидат на радном месту обављао. Пријава мора бити својеручно потписана.

Уз пријаву са биографијом, кандидати подносе следеће доказе:
- уверење о држављанству Републике Србије (не старије од 6 месеци);
- извод из матичне књиге рођених (издат на обрасцу сходно Закону о матичним књигама, објављеном у („Службеном гласнику РС“, број 20/09, 145/14 и 47/18);
- диплома о стеченом средњем образовању у четворогодишњем трајању;
- исправе којима се доказује радно искуство (потврде, решења и други акти из којих се види на којим пословима, са којом стручном спремом и у ком периоду је стечено радно искуство;
- уверење да кандидат није правоснажно осуђиван на безусловну казну затвора од најмање шест месеци (извод из казнене евиденције надлежне полицијске управе издат након објављивања јавног позива);
- лекарско уверење о психофизичким способностима потребним за рад, издато од стране Дома здравља у Лозници;
- уверење са евиденције Националне службе за запошљавање (издато након објављивања јавног позива).

За учеснике јавног позива који су били у радном односу у државном органу, односно органу аутономне покрајине или јединице локалне самоуправе, поред наведених доказа, потребно је доставити и доказ да им раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

Сви докази прилажу се у оргиналу или фотокопији овереној код јавног бележника (изузетно у градовима и општинама у којма нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 01.03.2017. године у основним судовима, односно општинским управама.

Одредбом члана 9. и члана 103. Закона о општем управном поступку („Службени гласник РС“, број 18/16) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству и извод из матичне књиге рођених.

Пријаве се достављају на адресу: Градска управа града Лозница, Одељење за рад органа града, информационе и заједничке послове – Одсек за управљање људским ресурсима Градске управе, Лозница, ул. Карађорђева број 2, са назнаком: за јавни позив за избор кандидата за закључење уговора о стручном оспособљавању за обављање послова комуналног милиционара.

Обавештења се могу добити на тел.број 015/879-200 локал 257, радним даном од 10 до 12 часова.

Са кандидатима чије су пријаве комплетне и уз које су приложени сви потребни докази, Комисија образована решењем начелника Градске управе, извршиће усмену проверу знања из области Закона о комуналној милицији и вештину комуникације, те ће се на основу вредновања наведених провера извршити избор кандидата са којима ће се закључити уговор о стручном оспособљавању.

Кандидатима који нису изабрани биће достављено писано обавештење.

Провера знања и вештина биће спроведена у просторијама Градске управе града Лозница, Лозница, ул. Карађорђева број 2, с тим што ће кандидати о датуму и времену бити обавештени на контакте (бројеве телефона), које наведу у својим пријавама.

Овај позив се објављује на интернет презентацији града Лозница, и у локалним медијима објављује се обавештење о јавном позиву и адреса интернет презентације на којој је објављен јавни позив.

Рок за подношење пријава је 8 дана од дана објављивања јавног позива на интернет презентацији града Лозница.

Сви изрази, појмови, именице, придеви и глаголи у овом конкурсу, који су употребљени у мушком раду, односе се без дискриминације и на особе женског пола.






